ಮಂಗಳೂರಿನ ಪಬ್ ಮೇಲೆ ದಾಳಿ: ಬಜರಂಗದಳದ ಮೇಲೆ ಆರೋಪ! masthmagaa.com: ಮಂಗಳೂರಿನ ಪಬ್ವೊಂದರಲ್ಲಿ ಪಾರ್ಟಿ ಮಾಡುತ್ತಿದ್ದ ಕಾಲೇಜು ವಿಧ್ಯಾರ್ಥಿಗಳನ್ನ ಬಜರಂಗದಳದವರು ಅಂತ ಹೇಳಿಕೊಂಡು ಬಂದ ಗುಂಪೊಂದು ದಾಂಧಲೆ ಮಾಡಿದೆ ಅಂತ ಆರೋಪಿಸಲಾಗಿದೆ. ಪಾರ್ಟಿ ವೇಳೆ ಯುವಕಯುವತಿಯರು ಕುಡಿದು ಕುಣಿಯುತ್ತಿದ್ದರು, ಏಕಾಏಕಿ ಪಬ್ಗೆ ನುಗ್ಗಿದ ಯುವಕರ ತಂಡ, ಒತ್ತಾಯದಿಂದ ಪಾರ್ಟಿ ನಿಲ್ಲಿಸಿದ್ದಲ್ಲದೆ, ಯುವಕಯುವತಿಯನ್ನು ಅಶ್ಲೀಲವಾಗಿ ನಿಂದಿಸಿದ್ದಾರೆ ಅಂತ ದೂರಲಾಗಿದೆ. ಇನ್ನು ವಿಷಯ ತಿಳಿದು ಸ್ಥಳಕ್ಕೆ ಧಾವಿಸಿದ ಪೊಲೀಸರು ಪರಿಸ್ಥಿತಿ ನಿಯಂತ್ರಿಸಿದ್ದಾರೆ. ಇನ್ನು ಯುವಕರು ಪಬ್ ಒಳಗೆ ಹೋಗಿರ್ಲಿಲ್ಲ ಅಂತ ಪಬ್ನ ಬೌನ್ಸರ್ ಹೇಳಿದ್ದಾರೆ ಅಂತ ಮಂಗಳೂರು ಪೊಲೀಸ್ ಕಮಿಷನರ್ ಎನ್.ಶಶಿಕುಮಾರ್ ಹೇಳಿದ್ರು. ಪ್ರಕರಣ ಸಂಬಂಧ ಪಬ್ನ ಮ್ಯಾನೇಜರ್ ಮತ್ತು ಬೌನ್ಸರ್ ಹೇಳಿಕೆ ಪಡೆಯಲಾಗಿದೆ. ಹೊರಗಿನ ವ್ಯಕ್ತಿಗಳು ಬಂದು ಈ ರೀತಿ ಮಾಡಲು ಅವಕಾಶ ಇಲ್ಲ. ಐಡಿ, ಲೈಸೆನ್ಸ್ ಕೇಳಲು ಬೇರೆಯವರಿಗೆ ಅವಕಾಶ ಇಲ್ಲ. ಈ ಬಗ್ಗೆ ಪರಾಮರ್ಶೆ ಮಾಡಿ ಕಾನೂನು ಕ್ರಮ ತೆಗೆದುಕೊಳ್ಳುತ್ತೇವೆ ಅಂತ ಹೇಳಿದ್ರು. ಅಂದ್ಹಾಗೆ ಈ ಹಿಂದೆ ಅಂದ್ರೆ 2009 ರಲ್ಲಿ ಕೂಡ ಇದೇ Amnesia The Loungeಅನ್ನೋ ಪಬ್ ಮೇಲೆ ಶ್ರೀರಾಮಸೇನೆ ಕಾರ್ಯಕರ್ತರು ದಾಳಿ ಮಾಡಿ ಅಲ್ಲಿದ್ದ ಯುವಕ ಯುವತಿಯರ ಮೇಲೆ ಹಲ್ಲೆ ಮಾಡಿದ್ರು. ಇದು ದೇಶಾದ್ಯಂತ ಭಾರಿ ಸುದ್ದಿಯಾಗಿತ್ತು. masthmagaa.com